Diari Oficial de la Generalitat Valenciana


Sumari del DOGV 9367, del 22-06-2022 (2022/5810)

RESOLUCIÓ de 17 de juny de 2022, per la qual es modifica la Resolució de 30 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5810


Data del document
:   17-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 17 de juny de 2022, per la qual es modifica la Resolució de 30 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència [2022/5810]  
  
La Resolució de 30 de maig, de la consellera d'Agricultura, Desenvolupament Rural, Emergència Climàtica i Transició Ecològica, estableix les bases reguladores i convoca en règim de concurrència competitiva la concessió de les ajudes relatives a la construcció, adaptació i millora d'instal·lacions específiques, per al tractament dels bioresidus recollits separadament, i relatives a projectes per a la millora de les instal·lacions de tractament mecanicobiològic existents, a fi d'incrementar-ne l'eficàcia en la recuperació de materials susceptibles de ser reciclats, previstes en el Pla de suport a la implementació de la normativa de residus, codi 98.822.224G.635, finançat pel Mecanisme de Recuperació i Resiliència, la distribució del qual va aprovar la Mesa Sectorial de Medi Ambient, el 14 d'abril de 2021, sotmeses als principis de publicitat, transparència, objectivitat, no discriminació, eficàcia en el compliment dels objectius fixats en la mateixa resolució i eficiència en l'assignació i utilització dels recursos públics, d'acord amb les corresponents bases reguladores. L'esmentada resolució, així com l'extracte d'aquesta, van ser publicats en el Diari Oficial de la Generalitat Valenciana, de data 6 de juny de 2022.  
  
Segons l'article 21 de la Llei 39/2015, d'1 d'octubre, del procediment administratiu comú de les administracions públiques, el termini màxim en el qual s'ha de notificar la resolució expressa no podrà excedir els sis mesos, llevat que una norma amb rang de llei establisca una de major o així estiga previst en el Dret de la Unió Europea.  
A causa de la complexitat de les instal·lacions de tractament objecte de les ajudes i al gran nombre de sol·licituds esperades, es considera convenient modificar el termini màxim de resolució i notificació, perquè l'òrgan instructor dispose de suficient temps per a la comprovació del compliment de les corresponents condicions i requisits.  
  
Així mateix, a causa de la complexitat assenyalada, també es considera adequat modificar el termini de presentació de sol·licituds d'ajuda amb la finalitat que les potencials entitats beneficiàries disposen de suficient temps per a la preparació de la documentació necessària.  
Per tot això, fent ús de les atribucions que confereix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus, per a donar suport a la recuperació de la crisi conseqüència de la Covid-19, així com les competències que estableix l'article 10 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, resolc:  
  
Primer  
Modificar la Resolució de 30 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència, segons es detalla a continuació:  
Es modifica el resolc segon, apartat segon, que queda redactat de la manera següent:  
«Apartat segon. Termini de presentació  
Les sol·licituds d'ajuda s'hauran de presentar en un termini de 30 dies hàbils, a comptar a partir de l'endemà a la publicació de l'extracte de la convocatòria en el Diari Oficial de la Generalitat Valenciana i aniran dirigides a la persona titular de la Direcció General de Qualitat i Educació Ambiental.»  
  
Es modifica el resolc segon, apartat sisé, punt 1, que queda redactat de la manera següent:  
«Apartat sisé. Termini màxim de resolució i notificacions  
1. El termini màxim de resolució i notificació serà de sis mesos des de la publicació de l'extracte de la convocatòria en el Diari Oficial de la Generalitat Valenciana. El venciment del termini sense haver-se notificat resolució expressa, legitima els interessats per a entendre desestimada per silenci administratiu la sol·licitud.»  
  
Segon. Eficàcia  
Aquesta resolució tindrà els efectes a partir de l'endemà de la publicació en el Diari Oficial de la Generalitat Valenciana.  
  
Tercer. Recursos  
Contra aquesta resolució, que posa fi a la via administrativa, es podrà interposar un recurs contenciós administratiu en el termini de dos mesos, a comptar a partir de l'endemà de ser publicada, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició del recurs potestatiu de reposició, en el termini d'un mes a partir de l'endemà de ser publicada, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.